Diari Oficial de la Generalitat Valenciana


Sumari del DOGV 4277, del 24-06-2002 (2002/6148)

Bases específiques per a la provisió en propietat de sis places d'administratiu.
--------------------------------------------------------------------------------

### Dades del document

Número de DOGV
:   4277

Data del DOGV
:   24-06-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/6148


Data del document
:   23-05-2002

Organisme emissor
:   Ajuntament de Carcaixent

Tipus de document
:   Convocatòria

Descriptors 

:   * Carcaixent
    * administració local
    * concurs administratiu
    * professió administrativa

Bases específiques per a la provisió en propietat de sis places d'administratiu. [2002/F6148]
  
L'Ajuntament de Carcaixent, mitjançant el Decret d'Alcaldia número 983/2002, de data 22 de maig de 2002, va aprovar les bases per a la provisió en propietat de les places que es detallen a continuació:
  
Bases específiques per a la provisió en propietat de sis places d'administratiu
  
Base primera. Objecte de la convocatòria
  
- Denominació de la plaça: administratiu.
  
- Nombre de places convocades: sis (a les quals s'agregaran les vacants que s'hagueren creat fins a la celebració de les proves i l'ajuntament haguera acordat incloure en l'oferta pública d'ocupació).
  
- Naturalesa: funcionari.
  
- Grup: C.
  
- Escala: administració general.
  
- Subescala: administrativa.
  
- Sistema selectiu: curs selectiu de promoció interna.
  
- Lloc vacant: administratiu.
  
Base segona. Requisits del personal aspirant
  
Requisits generals prevists en la base tercera de les bases generals municipals.
  
Titulació exigida: Batxiller Superior, FP II o equivalent.
  
S'aplicarà a este apartat el que disposa la disposició addicional novena del Reial Decret 364/1995, de 10 de març, pel qual s'aprova el Reglament general d'ingrés del personal al servici de l'administració general de l'estat i de provisió de llocs de treball i promoció professional dels funcionaris civils de l'administració general de l'estat, d'aplicació subsidiària en l'administració local.
  
Requisits específics:
  
1. Tindre la condició de funcionari de carrera de l'Ajuntament de Carcaixent.
  
2. Pertànyer al grup D, escala d'administració general, subescala auxiliar.
  
3. Tindre una antiguitat d'almenys dos anys en el grup des del qual s'accedix.
  
Base tercera. Presentació dels requisits i drets d'examen
  
- Lloc: les sol·licituds es presentaran en el Registre General de l'ajuntament o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
- Termini: 20 dies naturals comptats a partir del dia següent al de la publicació de l'extracte de la convocatòria en el Boletín Oficial del Estado.
  
- Forma: per mitjà d'instància que se'ls facilitarà en les oficines municipals.
  
- Documents a aportar: els indicats per a cada cas en la base cinquena de les bases generals municipals.
  
- Òrgan a què es dirigiran: a l'Alcaldia Presidència de l'Ajuntament de Carcaixent.
  
- Import dels drets de examen: 2.000 pessetes (12,022 euros).
  
- Pagament: Caixa Municipal.
  
Base quarta. Admissió d'aspirants
  
El contingut d'esta base es regix pel que disposa la base sisena de les bases generals municipals.
  
Base cinquena. Tribunals qualificadors
  
El contingut d'esta base es regix pel que disposa la base setena de les bases generals municipals.
  
Categoria del tribunal: tercera.
  
Base sisena. Sistema selectiu
  
7.1. El sistema selectiu serà el de curs selectiu (promoció interna), amb una duració de 60 hores.
  
7.2. L'avaluació del curs s'efectuarà per mitjà d'un procés d'avaluació continuada i proves finals.
  
7.3. Per a superar el curs selectiu, serà necessari obtindre la qualificació d'apte en l'avaluació.
  
7.4. Per a accedir a l'avaluació serà necessari haver assistit almenys al 80% de les hores lectives del curs.
  
7.5. Contingut del curs:
  
- Mòdul I: L'activitat de les administracions públiques: A) Normes generals: drets dels ciutadans. Llengua dels procediments. Dret d'accés a arxius i registres. Registres. Col·laboració dels ciutadans. Compareixença dels ciutadans. Responsabilitat de la tramitació. Obligació de resoldre. Silenci administratiu en procediments iniciats a sol·licitud d'interessat. Falta de resolució expressa en procediments iniciats d'ofici. Incorporació de mitjans tècnics. Validesa i eficàcia de documents i còpies. B) Termes i terminis: obligatorietat de termes i terminis. Còmput. Ampliació. Tramitació d'urgència.
  
- Mòdul II: Les disposicions i actes administratius: A) Disposicions administratives: jerarquia i competència. Publicitat i inderogabilitat singular. B) Requisits dels actes administratius: producció i contingut. Motivació. Forma. C) Eficàcia dels actes: executivitat. Efectes. Notificació. Pràctica de la notificació. Publicació. Indicació de notificacions i publicacions. D) Nul·litat i anul·labilitat: Nul·litat de ple dret. Anul·labilitat. Transmissibilitat. Conversió d'actes viciats. Conservació d'actes i tràmits. Revalidació.
  
- Mòdul III: Les disposicions generals sobre els procediments administratius: A) Iniciació del procediment: classes d'iniciació. Iniciació d'ofici. Sol·licituds d'iniciació. Esmena i millora de sol·licitud. Mesures provisionals. Acumulació. B) Ordenació del procediment: impuls. Celeritat. Compliment de tràmits. Qüestions incidentals. C) Instrucció del procediment: actes d'instrucció. Al·legacions. Mitjans i període de prova. Pràctica de prova. Informes: petició i evacuació. Tràmit d'audiència. Actuació dels interessats. Informació pública. D) Finalització del procediment: terminació. Terminació convencional. Resolució: contingut. Desistiment i renúncia: exercici. Mitjans i efectes. Caducitat: requisits i efectes. E) Execució: títol. Executorietat. Execució forçosa. Mitjans d'execució forçosa. Constrenyiment sobre el patrimoni. Execució subsidiària. Multa coercitiva. Compulsió sobre les persones. Prohibició d'interdictes.
  
- Mòdul IV: Revisió dels actes en via administrativa: A) Revisió d'ofici: revisió d'actes nuls. Declaració de lesividad d'actes anul·lables. Suspensió. Revocació d'actes i rectificació d'errors. Límits de la revisió. B) Recursos administratius: objecte i classes. Recurs extraordinari de revisió. Fi de la via administrativa. Interposició de recurs. Suspensió de l'execució. Audiència dels interessats. Resolució. Recurs d'alçada: objecte i termini. Terminis. Recurs potestatiu de reposició: objecte i naturalesa. Terminis. Recurs extraordinari de revisió: objecte i terminis. Resolució.
  
- Mòdul V: Coneixement del valencià: A) Habilitats orals: producció de texts orals. B) Habilitats escrites: Ortografia. Morfologia. Sintaxi. Lèxic. Redacció de texts.
  
7.6. Els aspirants que hagueren superat, en les proves selectives per a cobrir dues places d'administratiu per promoció interna celebrades el 4 de juny de 2001, algun dels exercicis obligatoris i eliminatoris de la fase d'oposició, quedaran exempts de realitzar en esta convocatòria l'avaluació dels mòduls I, II, III i IV, de conformitat amb el que disposa l'article 4 del Decret 33/1999 abans citat.
  
7.7. Professorat i dates de celebració: el nomenament del professorat que ha d'impartir el curs i les dates de celebració d'este s'efectuaran per mitjà de l'oportú decret de l'Alcaldia Presidència.
  
Base setena. Publicitat de les qualificacions, llista i proposta d'aprovats pel tribunal. Presentació de documents, nomenament i presa de possessió
  
El contingut d'esta base es regix pel que disposen les bases deu, onze, dotze, tretze i catorze de les generals municipals.
  
Base huitena. Acreditació coneixements del valencià
  
Els que superen les proves selectives i no puguen acreditar posseir el nivell de coneixement del valencià exigible per al lloc de treball que ocupen, de conformitat amb el que aprove el Ple en el seu dia, queden obligats a fer-ho en un termini màxim de dos anys o a superar els cursos que a este fi organitze l'ajuntament.
  
Base novena. En tot allò que no estiga previst en estes bases específiques, s'actuarà d'acord amb el que disposen les bases generals aprovades pel Decret d'Alcaldia número 940/2000, de 22 de maig de 2000, publicades en el Butlletí Oficial de la Província número 134, de 7 de juny de 2000, i en el Diari Oficial de la Generalitat Valenciana número 3.777, de 22 de juny de 2000.
  
Base desena
  
1. Contra estes bases específiques, que posen fi a la via administrativa, podrà interposar-se en el termini de dos mesos recurs contenciós administratiu davant del Tribunal Superior de Justícia de la Comunitat Valenciana, de conformitat amb l'article 46 de la vigent Llei Reguladora de la Jurisdicció Contenciosa Administrativa; sense perjuí de la possibilitat d'utilitzar prèviament, amb caràcter potestatiu, el recurs de reposició davant de l'Alcaldia Presidència.
  
2. Estes bases específiques, així com les generals, es troben a disposició de les persones interessades en les dependències municipals, en hores d'oficina.